יצחק אלגאזי (פייטן)

יצחק אלגאזי (24 באפריל 1889 מזכיר כי יש שציינו את שנת לידתו ב-1882, אך מדובר בטעות. – 3 במרץ 1950) היה מלחין, פייטן, רב, חוקר ועיתונאי טורקי.

 ביוגרפיה 
נולד לשרה מזרחי ולשלמה (סלומון) אלגאזי ב־24 באפריל 1889 באזמיר שבטורקיה. אביו היה נצר למשפחתו של הרב שלמה אלגאזי. עמ' יב למד בבית הספר אליאנס (כל ישראל חברים) בעיר, ובישיבת הילל אצל הרב אברהם פלח. בגיל צעיר הצטרף ללהקת המפטירים בבית הכנסת הפורטוגזי בעיר בראשות אביו, שהיה חזן נודע. במקביל, למד מוזיקה טורקית קלאסית אצל המלחין הטורקי־יהודי שם טוב שיקיאר והושפע גם ממוזיקה אירופית ששמע מפי הרכבי אופרה שהגיעו לעיר, בעיקר מצרפת. ב-1908 מונה לחזן הראשי בבית הכנסת הגדול 'בית ישראל' באזמיר והתפרסם כחזן וזמר נודע בערי האימפריה העות'מאנית, בקרב הטורקים והיהודים כאחד.משה דוד גאון, יהודי המזרח בארץ ישראל, חלק שני, עמ' 43. בנוסף, עבד כמורה בין השנים תרע"ח-תרפ"ג, בתלמוד תורה "מחזיקי עניים" באזמיר ובבית הספר אליאנס. עמ' יג התמקצע באמנות השירה והפיוט הטורקיים ולימד אותה לקבוצות בקהילתו, בין היתר בעקבות מצבו הכלכלי הדחוק. בין השנים 1908 עד 1911 היה חבר במועצת העיר אזמיר. בספטמבר 1918 נישא לריינה רבי, וכעבור שנה נולד בנם שלמה.

בשנת תרפ"ט עבר לגור באיסטנבול וב-1923 מונה לחזן ולמנהל המוזיקלי של בית הכנסת האיטלקי ברובע גאלטה שבעיר. באיסטנבול נעשה מקורב לחוגי הטורקים הצעירים, וקידם בקרב יהודי העיר את רעיונותיו של מוסטפא כמאל אטאטורק בדבר הצורך במודרניזציה של טורקיה, שאף שמע מפיו הרצאה ומופע מוזיקליים בארמונו שבדולמה באצ'ה. בשנת ה'תר"ץ הקים בעיר את העיתון "לה בוז די אוריינטי" (קול המזרח).
 ממוזער | ימין | מילות המנון חיל האוויר הטורקי. מילים: יצחק פררה, לחן: יצחק אלגאזי 
בשנת תרצ"ג נסע לפריז, וכיהן במשך שנתיים כחזן של בית הכנסת דה לה ויקטואר ברחוב סנט לאז'אר בעיר,יצחק אלגאזי - דיסקוגרפיה, ביוגרפיה ותמונות באתר SEPHARDIC MUSIC (באנגלית). במקביל ללימודיו בסמינר לרבנים בעיר.

ב-1935 התיישב במונטווידאו שבאורוגוואי, מקום מושבם של רבים מיוצאי הקהילה היהודית באזמיר, שהיגרו לשם בעקבות הכיבוש היווני של העיר בין השנים 1922-1919. הופיע כחזן בקהילות היהודיות בדרום אמריקה, בין היתר בברזיל, צ'ילה וארגנטינה. אלגאזי פיתח את הענף הלטינו־אמריקאי של התנועה הציונית, סייע בקליטת הפליטים היהודיים לאחר השואה ובקידום הפדרציה הספרדית העולמית. במהלך מלחמת העולם השנייה קידם את המדיניות האנטי נאצית של אורוגוואי, וביתו הפך למחסה לפליטים יהודים שנמלטו. הקים יחד עם יעקב חזן את הוועדה הפרו פלסטינית שמטרתה הייתה קידום הרעיון הציוני בקרב מנהיגים בעולם, וככזו שימשה בתפקיד מפתח במחויבותה של אורוגוואי להקמת מדינה יהודית. שימש כמנהיג הקהילה הספרדית באורוגוואי עד מותו.

אלגאזי נפטר בביתו משבץ פתאומי ב-3 במרץ 1950.

 יצירתו 
כתב שירה עברית דתית בהתאמה למוזיקה טורקית קלאסית. הקליט את רוב השירים באיסטנבול עבור הסניף הטורקי של חברת התקליטים הבריטית קולומביה  ובחברת אודיאון , בין השנים 1933-1923.דיסקוגרפיה של יצחק אלגאזי באתר SEPHARDIC MUSIC (באנגלית). ברוב ההקלטות, לווה אלגאזי בבכירי נגני העוד ולעיתים גם הקאנון מאיסטנבול ומאזמיר.
 "קובץ שירים מן מנגינה ״חוסיאיני״: מכיל חמש שירים עם תוי הנגינה מאת משוררי ישראל בארץ הקדם"
בנוסף, כתב שני ספרים על יהדות:
 (נדפס שוב ב-1979)

 לקריאה נוספת 
 משה דוד גאון, יהודי המזרח בארץ ישראל, חלק שני, עמ' 43.

 חנוך אבאנרי, Algazi, Isaac ben Solomon ב-Encyclopaedia Judaica, כרך 2, טורים 609-608.

 קישורים חיצוניים 

 יצחק אלגאזי - דיסקוגרפיה, ביוגרפיה ותמונות באתר SEPHARDIC MUSIC (באנגלית)

 Edwin Seroussi, Algazi, Isaac in Encyclopedia of Jews in the Islamic World Online, Brill.

 הערות שוליים 

קטגוריה:פייטנים
קטגוריה:חזנים טורקים